Putin: dunyoda strategik balansni buzish uchun urinishlar to‘xtamayapti

Rossiya prezidenti Vladimir Putin generallar bilan uchrashuvda dunyoda yuzaga kelgan strategik balansni buzish uchun urinishlar to‘xtamayotganini aytdi. Bu haqda “RIA Novosti” xabar bermoqda.

31-oktabr, juma kuni Putin Kremlda oliy ofitserlar bilan ularni yuqori lavozimlarga tayinlash va ularga yangi unvonlar berish maqsadida uchrashuv o‘tkazdi.
“Yetakchi davlatlarning qurol-yarog‘lari rivojlanmoqda va mukammallashmoqda. Sentabr oyida bo‘lib o‘tgan NATO sammitida uning rahbariyati alyansning harbiy imkoniyatlari kuchaytirlishini ochiqdan-ochiq ma’lum qildi. Xalqaro muammolarni hal qilishda kollektiv va sivilizatsiyalashgan yechimlar o‘rniga tobora kuch ishlatishning zo‘ravonlik hamda iqtisodiy va axborot vositalari qo‘llanilmoqda”, — dedi Putin.